**ЗА ГРАЂАНЕ И ПРИВРЕДУ**

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА ОПОВО

ОПШТИНСКА УПРАВА

Одељење за имовинско правне,

стамбено-комуналне послове,урбанизам ,

грађевинарство и заштиту животне средине

МОДЕЛ АДМИНИСТРАТИВНОГ ПОСТУПКА

ЗАХТЕВ ЗА ИНФОРМАЦИЈУ О ЛОКАЦИЈИ

Област: послови из области урбанизма-изворни послови

# Ко покреће поступак и на који начин

**Захтев за издавање информације о локацији може поднети физичко или правно лице/предузетник органу, односно организационој јединици градске/општинске управе надлежној за послове урбанизма.** Захтев се може поднети за издавање података о могућностима и ограничењима градње на катастарској парцели, односно на више катастарских парцела, на основу планског документа јединице локалне самоуправе. Подносилац захтева у захтеву обавезно наводи број катастарске парцеле/а, назив катастарске општине, адресу, врсту радова и прилаже доказ о плаћеној локалној административној такси, осим ако је подносилац захтева посебним прописом ослобођен плаћања таксе.

# Правни основ

Овај поступак регулисан је чланом **53**. **Закона о планирању и изградњи** („Службени гласник РС“ број 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014 и 145/2014). Основ за издавање информације о локацији је плански документ јединице локалне самоуправе. Спровођење овог поступка Законом је стављено у надлежност органу јединице локалне самоуправе надлежном за издавање локацијских услова - послове урбанизма.

# Одлучивање у поступку

Захтев за издавање информације о локацији се, након подношења и пријема истог, одмах прослеђује надлежној организационој јединици градске/општинске управе на разматрање и обраду, односно ради утврђивања чињеница и околности од значаја за поступање у овој управној ствари. Евентуално, може доћи до примене члана 59. Закона о општем управном поступку („Службени гласник РС“ број 18/16), ако поднесак садржи неки формални недостатак који спречава поступање по поднеску или ако је неразумљив или непотпун, те орган обавештава подносиоца захтева на који начин да уреди поднесак и одређује подносиоцу рок у ком је дужан да недостатке отклони (рок који не може бити краћи од 8 дана), уз упозорење на правне последице ако не уреди поднесак у року, у ком случају ће се захтев сматрати неуредним и као такав решењемодбацити. Након подношења уредног захтева и утврђивање основаности поднетог захтева, надлежна организациона јединица градске/општинске управе издаје информацију о локацији, који садржи податке о могућностима и ограничењима градње на катастарској парцели, односно на више катастарских парцела, на основу планског документа јединице локалне самоуправе.

Законом о планирању и изградњи, чланом **53**. ставом **2**. одређен је рок од **8 дана** за спровођење овог поступка, а

**препоручени рок** за његово спровођење је **3 дана**. Информација о локацији се доставља подносиоцу захтева.

Од пријема захтева, до достављања предмета на обраду рок је одмах.

Рок за обраду захтева, односно испитивање његове уредности и чињеница и околности од значаја за поступање у управној ствари је 1 дан.

Таксе/накнаде:

Локална административна такса у износу од 200,00 динара се уплаћује на текући рачун број 840-742251843-73 позив на број 97 - 05-225 корисник Буџет СО Општина Опово, сврха уплате Општинска администартивна такса , сврха дознаке „локална административна такса позив на број 97 - 05-225-“

Републичка такаса у износу од 620,00динара се уплаћује на текући рачун број 840-742221843-57 позив на број 97-05-225, сврха:републичка административа такса, прималац:РЕПУБЛИКА СРБИЈА